HR Službeni list Europske unije 242

32007R0634



SLUŽBENI LIST EUROPSKE UNIJE 07.06.2007.

UREDBA KOMISIJE (EZ) br. 634/2007

od 7. lipnja 2007.

o odobrenju za selenometionin proizveden iz Saccharomyces cerevisiae NCYC R 397 kao dodatak hrani za životinje

(Tekst značajan za EGP)

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske zajednice,

uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima u hrani za životinje (1), a posebno njezin članak 9. stavak 2.,

budući da:

(1) Uredbom (EZ) br. 1831/2003 predviđa se odobrenje za dodatke u hranidbi životinja i određuju se razlozi i postupci za izdavanje takvog odobrenja.

(2) U skladu s člankom 7. Uredbe (EZ) br. 1831/2003, podnesen je zahtjev za odobrenje za pripravak iz Priloga ovoj Uredbi. Uz navedeni zahtjev prilažu se traženi podaci i dokumentacija u skladu s člankom 7. stavkom 3. Uredbe (EZ) br. 1831/2003.

(3) Zahtjev se odnosi na odobrenje za pripravak selenometionin proizveden iz Saccharomyces cerevisiae NCYC R 397 kao dodatak hrani za životinje za sve vrste, za razvrstavanje u kategoriju dodatka „nutritivni dodaci”.

(4) Europska agencija za sigurnost hrane (Agencija) u svojem je Mišljenju od 5. prosinca 2006. zaključila da selenometionin proizveden od Saccharomyces cerevisiae NCYC R397 nema štetan učinak na zdravlje životinja, zdravlje ljudi ili okoliš (2). Nadalje je zaključila da selenometionin proizveden od Saccharomyces cerevisiae NCYC R 397 ne predstavlja nikakvu drugu opasnost koja bi isključivala odobrenje u skladu s člankom 5. stavkom 2. Uredbe (EZ) br. 1831/203. Prema tom mišljenju, korištenje tog pripravka može se smatrati izvorom biorosapoloživog selena te da ispunjava kriterije nutritivnog dodatka za sve vrste. Mišljenje Agencije preporuča odgovarajuće mjere za sigurnost korisnika. Ono ne smatra da postoji potreba za posebne zahtjeve za naknadni nadzor tržišta. Mišljenjem se također potvrđuje izviješće o metodi analize dodatka hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.

(5) Ocjena tog pripravka pokazuje da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti korištenje tog pripravka, kako je navedeno u Prilogu ovoj Uredbi.

(6) Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

DONIJELA JE OVU UREDBU:

Članak 1.

Pripravak naveden u Prilogu koji pripada kategoriji dodataka „nutritivni dodaci” i funkcionalnoj skupini „mineralni elementi u tragovima” odobren je kao dodatak u hrani za životinje ovisno o uvjetima utvrđenima u tom Prilogu.

Članak 2.

Ova Uredba stupa na snagu dvadesetog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 7. lipnja 2007. Za Komisiju Markos KYPRIANOU Član Komisije

(1) SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).

(2) Opinion of the Scientific Panel on Additives and Products or Substances used in Animal Feed on the safety and efficacy of the product Selenium enriched yeast (Saccharomyces cerevisiae NCYC R397) as a feed additive for all species in accordance with Regulation (EC) No 1831/2003. Adopted on 5 December 2006.The EFSA Journal (2006) 430, str. 1-23.

PRILOG

Oznaka dodatka Ime nositelja odobrenja Dodatak Sastav, kemijska formula, opis, analitička metoda Vrsta ili kategorija životinje Najveća starosna dob Najmanji sadržaj Najveći sadržaj Ostale odredbe Datum isteka valjanosti odobrenja Najveći sadržaj elementa (Se) u mg/kg gotove krmne smjese sadržaja vlage 12 % Kategorija nutritivnih dodataka. Funkcionalna skupina: mineralni elementi u tragovima „3b8.11 — Selenometionin dobiven od Saccharomyces cerevisiae NCYC R397 (selenizirani inaktivirani kvasac) Karakterizacija dodatka: Organski selen uglavnom selenometionin (63 %) sadržaj 2 000 do 2 400 mg Se/kg (97 do 99 % organskog selena) Metoda analize (1): Atomska apsorpcijska spektrometrija (AAS) s Zeemanovom grafitnom peći ili hidridni AAS Sve vrste — 0,50 (ukupno) 1. Dodatak se unosi u krmne smjese korištenjem premiksa. 2. Za sigurnost korisnika: prilikom rukovanja treba osigurati zaštitu dišnih organa te nositi zaštitne naočale i rukavice 28.6.2017.

(1) Pojedinosti o metodama analize dostupne su na sljedećoj adresi Referentnog laboratorija Zajednice: www.irmm.jrc.be/html/crlfaa/”